DECIZIA ETAPEI DE ÎNCADRARE (PROIECT)

**Nr. 8925 din 30.07.2024**

Ca urmare a solicitării de emitere a acordului de mediu adresate **STANCIU GHEORGHE**,cu domiciliul înjudețul Constanța, comuna Grădina, sat Cheia, str. Patriei, nr.41, înregistrată la Agenția pentru Protecția Mediului Constanța cu nr. 8925/21.11.2023, în baza Legii nr.292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea 49/2011, cu modificările și completările ulterioare,

Agenția pentru Protecția Mediului Constanța decide, ca urmare consultărilor desfășurate în cadrul ședinței **C.A.T.** în data de **24.07.2024,** că proiectul:**”ÎNFIINȚARE TRUP DE PĂDURE ÎN SAT CHEIA, COMUNA GRĂDINA, JUDEȚUL CONSTANȚA”,** propus a fi amplasat înjudețul Constanța, UAT Grădina, sat Cheia, parcela A458/1/3, **nu se supune evaluării impactului asupra mediului.**

**Justificarea prezentei decizii:**

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile Legii nr.292/2018, privind evaluarea impactului anumitor proiecte publice și private asupra mediului, **Anexa nr.2, punctul 1, litera d).**

b) proiectul propus **intră** sub incidența art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, amplasamentul proiectului se află în proximitatea siturilor Natura 2000 **ROSPA0019 Cheile Dobrogei și ROSAC0215 Recifii Jurasici Cheia**;

c) proiectul propus **nu intră** sub incidența prevederilor art. 48 şi 54 din Legea apelor nr. 107/1996, cu modificările şi completările ulterioare.

1. **Caracteristicile proiectelor:**

La identificarea caracteristicilor proiectelor se iau în considerare următoarele aspecte:

1. dimensiunea și concepția întregului proiect:

Proiectul își propune împădurirea unei suprafețe de teren arabil de 38,34 ha prin accesarea schemei de ajutor de stat Subinvestiția I.1.A *„Sprijin pentru investiții în noi suprafețe ocupate de păduri”,* aferentă Componentei 2 ”Păduri și protecția biodiversității”, Investiția 1 ”Campania națională de împădurire și reîmpădurire, inclusiv păduri urbane” din Planul Național de Redresare și Reziliență.

Terenul este format dintr-o singură parcelă cu suprafața de 38,34 ha cu nr.cad. 101084, eligibilă pentru împădurire suprafața de 38,31 ha.

**Compoziția de împădurire va fi:**

* **40St.b (St,St.p,Ce) 40Fr (Mj,Pa,Te.a,Ju) 20Pd (Lc,Co,Mc,Sp,Ll)**

**Simbolurile folosite pentru formula de împădurire, reprezintă:**

* Stejar brumăriu - Quercus pedunculiflora - St.b
* Stejar pedunculat - Quercus robur – St.p
* Cer - Quercus ceris– Ce
* Tei argintiu - Tilia tomentosa - Te.a
* Pa – Pyrus communic sin. - Păr
* Mojdrean - Fraxinus ornus – Mj
* Jugastru - Acer campestre – Ju
* Lemn câinesc - Ligustrum vulgare – Lc
* Liliac - Syringa vulgaris - Ll
* Măceș - Rosa canina – Mc
* Păducel - Crataegus monogyna - Pd
* Scumpie - Cotinus coggygria – Sp
* Corn - Cornus mas - Co

### Speciile forestiere pe baza cărora s-au stabilit compozițiile de împădurire au fost stabilite conform Ordinului MMAP nr.2533/2022 pentru aprobarea Normelor tehnice privind compoziții, scheme și tehnologii de regenerare a pădurilor și de împădurire a terenurilor degradate ți a Ghidului de 12 bune practici privind compoziții, scheme și tehnologii de regenerare a pădurilor și de împădurire a terenurilor degradate și Anexei 3 ”Lista speciilor forestiere de arbori și arbuști” utilizate în lucrările de împăduriri din Ghidul specific privind regulile și condițiile aplicabile finanțării din fondurile europene aferente PNRR.

Schema de plantare va fi de 2x0,75 m cu densitatea de plantare de 6700 de puieți/ha.

### Descrierea lucrărilor de pregătire a terenului și solului

Terenul care urmează a fi plantat cu puieți forestieri, provine din categoria terenurilor agricole și care va fi cultivat cu culturi agricole până la înființarea culturii forestiere.

*Pregătirea solului* se execută pe toată suprafața de plantare și constă din lucrări de scarificat, arat și discuit.

Scarificarea se 3execută cu un tractor de mare putere. Adâncimea de lucru este de 40-50 cm, iar distanța dintre urme va fi între 100 și 200 de cm.

Arătura presupune parcurgerea întregii suprafețe cu plugul purtat de tractor și realizarea arăturii la adâncimea de 25-35 cm.

Discuirea se realizează pe toată suprafața într-un singur sens. Discuirea se realizează prin 2 treceri, după arat și înainte de plantare.

### Descrierea lucrărilor de înființare a plantației.

Lucrarea de instalare a plantației constă în principal din asigurarea puieților în șantierul de împădurire, pichetarea terenului, executarea gropilor și plantarea propriu-zisă a puieților forestieri.

Plantarea puieților se face în gropi de 30x30x30 cm pentru întreaga formulă de împădurire.

Gropile de plantat au o formă prismatică și dimensiuni corelate cu mărimea și forma sistemului radicelar al puieților, astfel încât să permită așezarea rădăcinilor într-o poziție cât mai apropiată de aceea în care a crescut în pepinieră.

**Descrierea lucrărilor de întreținere a plantației**

După plantare, odată cu începerea sezonului de vegetație, se execută lucrările de întreținerea plantației și constă în revizuirea plantației, receparea puieților și mobilizarea manuală și mecanizată a solului. Revizuirea plantației se execută numai în primul an de la plantare, de regulă după perioada de îngheț, iar lucrările de întreținere se execută în timpul sezonului de vegetație una, două sau trei în funcție de necesități.

*Revizuirea plantației* constă în îndreptarea puieților, acoperirea puieților ”descălțați” în timpul iernii sau ca urmare a scurgerii apelor din inundații. Se execută manual cu sapa sau cazmaua.

*Receparea puieților* constă în suprimarea tulpinii după plantare, prin retezarea ei cu 1-2 cm deasupra coletului.

*Mobilizarea mecanizată a solului între rândurile de puieți*:

Pentru schema de plantare 2x0,75 m, pe rândurile de puieți se execută mobilizarea mecanizată cu ajutorul unui tractor U455 sau echivalent, în agregat cu un disc cu lățimea de lucru de 1,4-1,6 m. Lucrarea constă în parcurgerea o singură dată pe rând, pentru o singură întreținere iar mobilizarea se face la o adâncime de 10-12 cm. Pe rândul de puieți și la capete se are în vedere manevrarea discului astfel încât puieții să nu fie vătămați.

*Mobilizarea manuală a solului pe rândul de puieți* se face cu sapa pe rândul de puieți și pe lățimea nemobilizată mecanizat care este de 50-70 cm. Mobilizarea solului se face la 10 cm adâncime, tăindu-se rădăcinile speciilor ierboase. În jurul puieților se execută mușuroaie cu scopul de a stop evaporarea apei din zona adiacentă rădăcinilor puieților.

**Controlul anual al regenerărilor**

Este o lucrare complexă prin care se determină starea regenerărilor și se stabilesc măsurile necesare care se vor aplica în vederea realizării stării de masiv.

**Împrejmuirea** se va realiza perimetral și va cuprinde toată suprafața de 38,31 ha. Împrejmuirea se realizează din sârmă plasă înnodată ghimpată cu înălțimea minimă de 1,5 metri care se fixează pe bulumaci din lemn sau spalieri din beton armat sau țeavă/profil din metal, plantați la 3 m unul față de celălalt.

Lungime împrejmuire=4232 ml.

Nu se vor executa lucrări pentru organizarea de șantier, puieții vor fi depozitați temporar în terenul care urmează a se împăduri. Materialele folosite la executarea lucrărilor se folosesc în ziua aducerii lor pe teren.

b) cumularea cu alte proiecte existente si/sau aprobate – nu este cazul.

c) utilizarea resurselor naturale, in special a solului, a terenurilor, a apei și a biodiversității – nu este cazul.

d) producția de deșeuri – în perioada lucrărilor rezultă următoarele deșeuri specifice activității de construire: deșeuri menajere - 20 03 01.

e) poluarea și alte efecte nocive: emisiile, zgomotul şi vibrațiile sunt cele produse prin funcționarea utilajelor specifice în perioada lucrărilor.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice:

Principalele efecte ale pădurii asupra mediului se referă la ameliorarea efectului produs de schimbările climatice, prevenirea eroziunii solurilor, creșterea biodiversității. Vegetația forestieră în arborete compacte realizează într-un grad ridicat funcțiile: retenție superficială a apelor, drenajul apelor în sol, absorbția apelor din solurile cu exces de apă, protecția solului împotriva eroziunii, reducerea poluării atmosferice prin sechestrarea emisiilor de dioxid de carbon.

* *Prevenirea inundațiilor -* Pădurea generează modificări ale regimului de umiditate atmosferică, cunoscut fiind faptul că precipitațiile căzute în pădure sau la marginea ei sunt cu 3-6 % mai mari ca pe terenurile descoperite. Acest efect se datorează unor condiții fitoclimatice specifice cum ar fi cantități sporite de vapori de apă în atmosfera pădurii, temperaturi mai coborâte ale aerului în perioada sezonului vegetativ, turbulența atmosferică mai redusă.
* *Efecte asupra vânturilor -* În condițiile instalării vegetației forestiere, plantația constituie un obstacol activ modificator asupra direcției și vitezei vântului. În apropierea pădurii aerul în urcare își reduce viteza și își schimbă direcția. Dincolo de limita pădurii el coboară treptat spre sol recăpătându-și viteza inițială la o distanță care în mod obișnuit depășește de 20 ori înălțimea arboretului principal. În pădure viteza vântului scade treptat proporțional cu distanța față de liziere, ceea ce conduce la reducerea evapotranspirației, deci la mărirea favorabilității regimului de umiditate. În concluzie, pădurea exercită influențe pozitive asupra vântului atât în interiorul cât și pe terenul din apropriere, acționând ca un ecran de protecție a unor obiective economico–sociale sau a zonelor cu folosință agricolă.
* *Efecte asupra temperaturii -* În urma investiției se va crea un mediu specific diferit în interiorul pădurii de exterior, mai moderat şi protejat de extreme termice. Acesta ca urmare a rolului de izolator jucat de coronamentul arboretului a cărei suprafață superioară se încălzește şi se răcește cel mai puternic în funcție de variația regimului termic. În acest fel, în interiorul pădurii temperatura va fi cu 0,5-1°C mai redusă decât în teren descoperit pe perioada de vară şi mai ridicată în perioada de iarnă, temperaturile extreme şi amplitudinile termice vor fi moderate, maximele şi minimele diurne se vor realiza cu un anumit decalaj.
* *Prevenirea eroziunii solurilor:* acțiunea pozitivă a pădurii se manifestă prin descompunerea permanentă a materiei organice moartă care acționează ca factor pedogenetic hotărâtor, alături de climatul intern al pădurii. De asemenea, datorită absorbției sistemului radicelar, se aduc la suprafață cantități însemnate de elemente minerale, care intră în circuitul biologic.
* *Efecte asupra biodiversității -* Pădurea prezintă una dintre cele mai complexe structuri de ecosisteme din care decurge o structură trofică bogată, cu 4-5 lanțuri trofice incluzând producătorii de ordin 1-3 la care se adaugă 2-3 lanțuri la nivelul consumatorilor și descompunătorilor de necromasă. În constituirea pădurii participă numeroase specii de microorganisme vegetale și multe specii animale, de la mamifere mari până la microorganismele din sol. Existența pădurii conduce la instalarea pe scoarța arborilor de mușchi-licheni și alge în lizieră și în sol, o floră descompunătoare specifică și unele organisme cu nutriție chimiotrofă.

g) riscurile pentru sănătatea umană (de exemplu, din cauza contaminării apei sau a poluării atmosferice): nu este cazul.

1. **Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

a) utilizarea actuală și aprobată a terenurilor:teren agricol.

b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

c) capacitatea de absorbţie a mediului natural, acordându-se o atenție specială următoarelor zone:

1. zone umede, zone riverane, guri ale râurilor: – nu este cazul.

ii) zone costiere și mediul marin: nu este cazul.

iii) zonele montane şi forestiere: nu este cazul.

iv) rezervaţii si parcuri naturale: nu este cazul.

v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

vii) zonele cu o densitate mare a populației: comuna Grădina, sat Cheia.

viii) peisaje si situri importante din punct de vedere istoric, cultural sau arheologic: nu este cazul.

1. **Tipurile si caracteristicile impactului potențial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

a) importanta și extinderea spațială a impactului (de exemplu, zona geografică și dimensiunea populației care poate fi afectată): nu este cazul.

b) natura impactului: redus.

c) natura transfrontaliera a impactului: proiect fără impact transfrontalier.

d) intensitatea și complexitatea impactului: în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje.

e) probabilitatea impactului: redusă, urmare a argumentelor menţionate la punctele a si b.

f) debutul, durata, frecvenţa şi reversibilitatea preconizate ale impactului: impactul pe termen lung, reversibil

g) cumularea impactului cu impactul altor proiecte existente si/sau aprobate: nu este cazul.

h) posibilitatea de reducere efectivă a impactului: **prin respectarea următoarelor condiții de realizare a proiectului:**

- împrejmuirea corespunzătoare a zonelor de lucru, montarea de avertizoare, etc;

- materialele necesare executării lucrărilor propuse se depozitează în locuri bine stabilite,

- organizarea de șantier se va realiza astfel încât impactului generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;

- managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu şi va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deșeurile industriale reciclabile rezultate în perioada lucrărilor de construcții (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, titularii pe numele cărora au fost emise autorizații de construire şi/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările şi completările ulterioare, au obligația să gestioneze deșeurile din construcții şi desființări, astfel încât să atingă un nivel de pregătire pentru reutilizare, reciclare şi alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție şi desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire şi/sau desființare, după caz, prin care se instituie sisteme de sortare pentru deșeurile provenite din activități de construcție şi desființare, cel puțin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranța în construcții, precum şi de a lua măsuri de promovare a demolărilor selective pentru a permite eliminarea şi manipularea în condiții de siguranță a substanțelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021, titularii pe numele cărora au fost emise autorizații de construire şi/sau desființări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021, gestionarea deșeurilor trebuie să se realizeze fără a pune în pericol sănătatea populației şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* titularii pe numele cărora au fost emise autorizații de construire şi/sau desființări conform Legii nr. 50/1991 privind autorizarea executării lucrărilor de construcții, republicată, cu modificările şi completările ulterioare, au obligația să gestioneze deșeurile din construcții şi desființări, astfel încât să atingă progresiv, până la data de 31 decembrie 2020, potrivit anexei nr. 6, un nivel de pregătire pentru reutilizare, reciclare şi alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa cantităților de deșeuri nepericuloase provenite din activități de construcție şi desființări, cu excepția materialelor geologice naturale definite la categoria 17 05 04 din anexa la Decizia Comisiei 2014/955/UE;
* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanților si substanțelor periculoase în zona aferenta amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursa apă potabilă, facilități igienico-sanitare, inclusiv toalete ecologice pentru personal, etc);
* la terminarea lucrărilor, executantul are obligația curățării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staționare de utilaje, în scopul redării în circuit la categoria de folosință deținută inițial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor şi mijloacelor de transport în timpul construcției datorită funcționării necorespunzătoare a acestora;
* se va respecta nivelului de zgomot, conform SR nr. 10009/2017 Acustica –Limite admisibile ale nivelului de zgomot din mediul ambiant, coroborat cu art. 16, alin. (1) din anexa la Ordinul nr. 119/2014 pentru aprobarea Normelor de igienă și sănătate publică privind mediul de viață al populației.
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987 – Calitatea aerului in zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* în conformitate cu prevederile Legii nr. 292/2018, la finalizarea lucrărilor se va notifica APM Constanța, în vederea verificării respectării prevederilor deciziei etapei de încadrare; Procesul-verbal întocmit în aceasta situație se anexează şi face parte integrantă din procesul-verbal de recepție la terminarea lucrărilor;
* în conformitate cu prevederile Legii nr. 226/2013 privind aprobarea OUG nr.164/2008 pentru modificarea si completarea O.U.G. nr. 195/2005 privind protecția mediului, art. 15, alin. 2, lit.(a), titularul are obligația de a notifica autoritatea competentă pentru protecția mediului dacă intervin elemente noi, necunoscute la data emiterii actelor de reglementare, precum şi modificări ale condițiilor care au stat la baza emiterii actelor de reglementare, înainte de realizarea modificării. Până la adoptarea unei decizii de către autoritatea competentă, este interzisă realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecția mediului, aprobată cu modificări şi completări prin Legea nr. 226/2013);
* la finalizarea lucrărilor se va înainta la Agenția pentru Protecția Mediului Constanța raportarea privind evidenta deșeurilor generate ca urmare a desfășurării lucrărilor de construire/desființare.
* **se vor respecta prevederile avizului favorabil cu condiții emis de ANANP/Serviciul Teritorial Constanta nr. ……….;**
* **se vor respecta prevederile OUG 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare;
* **se va tine cont de prevederile Ord. 2533/2022** pentru aprobarea Normelor tehnice privind compoziții, scheme și tehnologii de regenerare a pădurilor și de împădurire a terenurilor degradate și a Ghidului de bune practici privind compoziții, scheme și tehnologii de regenerare a pădurilor și de împădurire a terenurilor degradate.

**II. MOTIVELE CARE AU STAT LA BAZA LUĂRII DECIZIEI ETAPEI DE ÎNCADRARE ÎN PROCEDURA DE EVALUARE ADECVATĂ SUNT URMĂTOARELE:**

* **A**mplasamentul proiectului se află în proximitatea siturilor Natura 2000 **ROSPA0019 Cheile Dobrogei și ROSAC0215 Recifii Jurasici Cheia** - proiectul nu este necesar pentru managementul ariilor naturale protejate
* proiectul nu implică utilizarea resurselor de care depinde diversitatea biologică, din cadrul ariilor naturale protejate de interes comunitar

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU A.A.A.,**

###### Celzin LATIF Lavinia Monica ZECA

###### 

**Întocmit,**

**Consilier Monica Luminița BUCȘAN**

###### Notă: redactat în 4 (patru) exemplare.